cyanic-selkie/wikianc huggingface dataset:
Syngman Rhee
Korean tasavalta
thumb|Korean tasavallan perustamistilaisuus 15. elokuuta 1948. thumb|Rhee ja [[Douglas MacArthur vuonna 1948.]] Japanin kärsittyä tappion toisessa maailmansodassa osa Koreaa oli paikallisten kansankomiteoiden hallinnassa. Kansankomiteat perustivat keskuskomitean, joka julisti itsenäisen Korean tasavallan perustetuksi 6. syyskuuta 1945. Rhee valittiin tasavallan nimelliseen johtoon, vaikkakin hän oli vielä tuolloin edelleen Yhdysvalloissa. Rhee palasi maahan myöhemmin syksyllä. Korean niemimaa oli jakautunut sodan jälkeen 38. leveysasteen jakamaan Neuvostoliiton miehitysvyöhykkeeseen pohjoisessa ja Yhdysvaltojen miehitysvyöhykkeeseen etelässä. Alun perin tarkoituksena oli aikanaan muodostaa yhtenäinen Korea, mutta kylmän sodan alkaessa alueet alkoivat liukua erilleen toisistaan. Rhee ajoi Korean välitöntä itsenäisyyttä ja maan yhdistämistä. Samaan aikaan maltillisempaa linjaa ajaneet korealaisen liikkeen johtajat Song Jin Woo ja Chang Duk Soo murhattiin. Yhdysvallat ei aluksi tunnustanut Rheen johtamaa hallitusta, mutta Korean etenevä jakautuminen kahteen eri valtioon sai sen tukemaan ajatusta hallituksen muodostamista etelässä. YK:n yleiskokous hyväksyi marraskuussa 1947 ehdotuksen koko Korean niemimaan vaaleista. Kun Neuvostoliitto ei päästänyt vaalitarkkailijoita omalle alueelleen, vaalit toukokuussa 1948 pidettiin vain etelässä. Korean konservatiivinen puolue jakautui vaaleissa kahtia. Toista puoliskoa johti Rhee, joka kannatti välitöntä itsenäisyyttä jopa Korean jakautumisen uhalla. Rhee katsoi voivansa yhdistää maan myöhemmin sopivan tilaisuuden tullessa. Rhee oli tuolloin korean itsenäisyystaistelijoista tunnetuin ja hän oli myös järjestänyt järjestöpohjaansa tarmeliaasti. Osa jakautumisen uhan takia itsenäisyyttä vastustaneista oikeistolaisista porvareista boikotoi vaaleja, minkä lisäksi maan vasemmisto oli ajettu maan alle. Rheen puolue voitti vaalit ja hänestä tuli kansalliskokouksen puhemies. Heinäkuussa 1948 hyväksyttiin presidenttivaltainen hallitusmuoto ja Rheestä tuli Etelä-Korean ensimmäinen presidentti. Korean tasavalta perustettiin virallisesti 15. elokuuta 1948. Kuukausi myöhemmin julistettiin pohjoisessa itsenäiseksi Korean demokraattinen kansantasavalta. Molemmat hallitukset pitivät itseään koko Korean niemimaan oikeina edustajina.
Vasta perustettu tasavalta oli taloudellisessa ahdingossa. Maan teollistunein alue oli jäänyt pohjoiseen kun samalla maan väestö kasvoi nopeasti. Suhteellisen pienimuotoinen taloudellinen tuki Yhdysvalloista ei riittänyt ratkaisemaan tilannetta. Budjetti oli alijäämäinen ja teollinen kehitys pysyi paikallaan. Taloudellinen tilanne vähensi Rheen hallituksen kannatusta. Rhee alkoi hallita yksinvaltijaan tavoin. Esimerkiksi pääoppositiopuolueen johtaja Cho Bong-am teloitettiin ja kansalliskokous puhdistettiin Rheen vastustajista. Jejun saarella puhjenneen kapinan Rhee kukistutti verisesti ja teloitutti noin 30 000 siviiliä, 10 % saaren väestöstä. Rhee aloitti toisaalta myös tärkeän maauudistuksen. Japanilaisten entisiä maita jaettiin ja jakojen kohteena olivat myös yli kolmen hehtaarin "suurtilat". Ulkopolitiikassa Rhee ajoi edelleen maan yhdistämistä. Hän omaksui tunnuslauseen "Marssikaamme pohjoiseen" ja pyysi sotilaallista apua Yhdysvalloista. Yhdysvaltojen sotilaallinen apu etelään oli kuitenkin rajallista. Esimerkiksi raskasta aseistusta ei toimitettu, koska tämän pelättiin kannustavan Rheen hallitusta seikkailupolitiikkaan maan yhdistämiseksi. Kuitenkin samaan aikaan Kim Il-sungin johtama pohjoinen sai mittavaa tukea Neuvostoliitolta.
Korean sota
thumb|vasen|Rhee [[TIME-lehden kannessa maaliskuussa 1953.]] Korean sota syttyi 25. kesäkuuta 1950, kun Pohjois-Korean joukot ylittivät maiden vastaisen rajan. Etelän armeija kärsi nopeasti huomattavia tappioita ja pääkaupunki Soul menetettiin vain muutaman päivän kuluessa. Pohjoisessa oli uskottu kommunisteilla olevan laajaa kannatusta ja etelän romahtavan nopeasti, jolloin länsivaltojen olisi ollut hyväksyttävä tilanne tapahtuneena tosiasiana. Rhee kuitenkin teloitutti kymmeniätuhansia pidättämiään vasemmistolaisia ja kohdisti kommunistien tukialueiden siviiliväestöön laajamittaisia terroritoimia etelän jatkaessa vastarintaa tappioista huolimatta. Tämä mahdollisti Yhdysvaltojen puuttua asiaan. Korean tilanne nähtiin laajemmassa mittakaavassa kommunistien vaikutusvallan leviämisessä, joka uhkaisi myös muuta maailmaa. Harry S. Truman määräsi yhdysvaltojen asevoimat puuttumaan tilanteeseen etelän puolella jo kesäkuussa. Pohjoinen tuomittiin YK:n turvallisuusneuvoston kokouksissa, joita neuvostoliitto boikotoi, jolloin sodalle saatiin kansainvälinen tuki. Yhdysvaltojen ja YK:n joukkojen puuttuminen sotaan käänsi tilanteen pohjoista vastaan. 26. lokakuuta 1950 YK:n joukot olivat edenneet jo pohjoisen Kiinan vastaiselle rajalle. 25. marraskuuta tilanteeseen puuttui kuitenkin Kiina, jonka joukot hyökkäsivät YK:n joukkoja vastaan. YK:n joukot ajettiin takaisin kohti etelää, mutta keväällä 1951 taistelut olivat jääneet jumiin suurin piirtein 38. leveysasteen paikkeille. Molemmat osapuolet alkoivat lopulta suunnitella sodan päättämistä. Rhee oli kuitenkin rauhan solmimisen kannalta vastahakoinen. Rhee yritti jopa sabotoida alkaneita rauhantunnusteluja. Osapuolten alustavan sopimuksen mukaisesti sotavangit olisi luovutettu takaisin pohjoiseen, mutta kesäkuussa 1953 Rhee vapautti 25 000 eteläkorealaisten ottamaa sotavankia, jotka halusivat jäädä etelään. 27. heinäkuuta 1953 päästiin kuitenkin lopulta sodan päättäneeseen aseleposopimukseen. Rheen hallitus ei suostunut allekirjoittamaan sopimusta, mutta ilmoitti kuitenkin aikovansa noudattaa sitä. Korea oli jakautunut lopullisesti kahteen blokkiin.
Sodan jälkeen
thumb|Rheen hallintoa vastustavia mielenosoittajia huhtikuussa 1960. Rhee oli valittu uudestaan presidentiksi sodan aikaisissa vaaleissa 1952. Sodan aikana hän ajoi myös läpi säädöksen, jonka mukaan presidentti valittaisiin kansanvaaleilla, mikä heikensi häntä vastustaneen opposition asemaa. Vuonna 1954 Rheen puolueen hallitsema kansalliskokous muutti myös perustuslakia siten, että Rheen oli mahdollsita asettua uudelleen ehdolle laissa määritellystä kahdesta virkakaudesta huolimatta. Rhee valittiin jälleen presidentiksi vuonna 1956. Rheen näkemys oli, että ”hyvä poliittinen järjestelmä vaati hyviä ihmisiä ja hyvät ihmiset tarvitsivat oikeata ajattelua”. Hänen vastustajiaan vangittiin ja osaa jopa kidutettiin. Rheen autoritaarisuus ja edelleen jatkuva huono taloudellinen tilanne lisäsivät hänen hallituksensa vastustusta. Maaliskuussa 1960 järjestettiin jälleen presidentinvaalit, joita ei pidetty vapaina tai rehellisinä. Rheen sanottiin saaneen yli 90 prosenttia äänistä, kun vielä vuonna 1956 hänen kannatuksensa oli ollut 55 prosenttia. Opiskelijat alkoivat järjestää mielenosoituksia, jotka tulivat tunnetuksi huhtikuun 19. päivän opiskelijakansannousuna. Mielenosoituksista syntyi kuollonuhreja ja Rheen vastainen paine kasvoi. Kansalliskokous ja Yhdysvallat alkoivat vaatia Rheen eroa. Lopulta 27. huhtikuuta 1960 Rhee suostui eroamaan ja hän lähti maanpakoon Yhdysvaltoihin. Rhee kuoli Honolulussa Havaijilla 19. heinäkuuta 1965.
Union Institute & University
Union Institute & University (UI&U) on yksityinen tutkimusyliopisto Yhdysvaltojen Ohion osavaltion Cincinnatissä. Sillä on kampukset myös Kalifornian Sacramentossa ja Floridan Miamissa.
Yliopisto juontaa juurensa vuonna 1964 perustettuun yhteistyöjärjestöön The Union for Research and Experimentation in Higher Education, lyhyemmin Union Institute, jonka perustivat Antioch College, Bard College, Goddard College, Chicago Teachers North, Monteith Masson, New College at Hofstra University, Sarah Lawrence College, Shimer College ja Stephens College. Se otti innoitustaan Britannian avoimesta yliopistosta, Oxbridge-huippuyliopistoista ja muista brittiläisen korkeakoulutuksen instituutioista etsiessään uusia tapoja saattaa ihmisiä korkeakoulutuksen piiriin. Union Institute toimi aluksi Antioch Collegen yhteydessä Ohion Yellow Springsissä, kunnes se vuonna 1977 siirtyi Cincinnatiin. 1900-luvun loppuvuosikymmeninä Union Institute perusti kampukset myös Kaliforniaan ja Floridaan. Vuosituhannen vaihteen jälkeen se osti Montpelierin ja Brattleboron kaupungeissa toimivan Vermont Collegen ja otti nykyisen nimensä Union Institute & University.
UI&U:n tunnettuja entisiä opiskelijoita ovat Jamaikan entinen pääministeri Portia Simpson-Miller ja Harman International Industries -yhtiön perustaja Sidney Harman.
Potomacin armeija (Konfederaatio)
Potomacin armeija oli Konfederaation armeija Yhdysvaltain sisällissodassa. Se oli toiminnassa huhtikuusta 1861 maaliskuuhun 1862 saakka. Armeijan ensimmäinen komentaja oli prikaatikenraali P. G. T. Beauregard, jonka alaisuudessa armeija kävi yhden merkittävän taistelun Unionin joukkoja vastaan ensimmäisessä Bull Runin taistelussa. Myöhemmin Shenandoahin armeija liitettiin osaksi Potomacin armeijaa, jolloin Shenandoahin komentaja Joseph E. Johnston otti koko armeijan johtoonsa. 14. maaliskuuta 1862 armeijasta luotiin Pohjois-Virginian armeija. Beauregardin komentamasta alkuperäisestä Potomacin armeijasta tuli uuden Pohjois-Virginian armeijan ensimmäinen armeijakunta.
5 vuodenaikaa
5 vuodenaikaa on HC Andersenin toinen studioalbumi, joka julkaistiin vuonna 1992 levymerkillä Stigma Levyt.
Albumin B-puoli koostuu livekappaleista, joista 1–8 on äänitetty Turun A-Panimolla 15. kesäkuuta 1991, ja kappaleet 9–13 Kulttuurikeskus Karjalantalossa Joensuussa 16. lokakuuta 1991.
Kokoonpano
+
Adžika
thumb|Adžika Adžika (georgiaksi: აჯიკა, venäjäksi: аджика) on georgialainen maustekastike, joka sisältää yleensä ainakin punaista chiliä, valkosipulia, mustapippuria, suolaa ja erilaisia mausteita, kuten korianterin lehtiä ja laakerinlehtiä. Reseptit voivat vaihdella; osassa resepteistä mukana on myös tomaattia ja paprikaa.
Adžika soveltuu hyvin grilliruokien mausteeksi. Sitä käytetään georgialaisen keittiön lisäksi myös venäläisessä keittiössä. Koostumukseltaan adžika muistuttaa hieman italialaista punaista pestoa.
Hersonin alue
Venäjän hyökkäyssodan tapatumia 2022-
Venäjän puolustusministeri Sergei Šoigu ilmoitti perääntymisestä Dneprin oikeanpuoleiselta eli läntiseltä rannalta 9. marraskuuta 2022. Tämä tarkoitti venäläisjoukkojen poisvetämistä seuraavina päivinä Hersonin alueen Beryslavin piiristä ja Hersonin piirin pohjoisosasta, sekä Mykolajivin alueella sijaitsevasta Snihurivkan kaupungista. Tätä seurasi Venäjän joukkojen nopea vetäytyminen ja ukrainalaisjoukkojen nopea eteneminen. 11. marraskuuta Venäjän asevoimat ilmoitti vetäytyneensä Dneprin itäpuolelle. Venäläisjoukot tuhosivat perääntyessään monia siltoja, muun muassa suuren osan Antonivkan maantiesiltaa, Antonivkan rautatiesiltaa ja Kah’ovkan vesivoimalaitospatoa maantie- ja rautatiesiltoineen, estäen näin ukrainalaisia käyttämästä näitä rakenteita hyväkseen Dneprin ylitykseen. Erityisesti perusteellisesti tuhottu Antonivkan maantiesilta vaikeuttaa myöhemminkin keskeisesti yli kilometrin levyisen Dneprin yli pääsemistä. Satelliittikuvista voitiin havaita, että Kah’ovkan vesivoimalaitospadon kolmen luoteisinta 12 metriä leveää sulkua oli tuhottu. Näiden kautta pystyy purkautumaan ainakin osa Kah’ovkan tekojärven vedestä.
Vaikka Hersonin alueen hallintokeskus Herson tässä yhteydessä vapautettiin miehittäjistä marraskuussa 2022, jäi suuri osa - Dneprin itäinen puoli Hersonin alueesta - yhä venäläismiehittäjän haltuun. Lisäksi miehittäjät olivat pakkosiirroilla ja disinformaatiota hyväksikäyttäen siirtäneet kymmeiä tuhansia Dneprin oikeanpuoleisen rannan asukkaita miehittämilleen alueille joen vasemmalla puolella ja Krimin niemimaalla sekä Venäjälle, eikä miehittäjillä ollut selvää aikomusta tai julkilausuttuja suunnitelmia päästää pakkosiirrettyä väestöä takaisin koteihinsa.
Väestö
Alueen väkiluvuksi arvioitiin 1 016 707 vuoden 2021 alussa. Tämä oli 2,4 prosenttia vapaan Ukrainan väestöstä. Vuonna 2014 alkoi Venäjän miehitys Krimin niemimaalla, ja Venäjän tukemat nukkehallinnot ottivat osia kahdesta Ukrainan itäisestä alueesta tilapäiseen hallintaansa; näillä kolmella alueella asui yli viisi prosenttia Ukrainan väestöstä, jota väestöä ei ole luettu edellä vapaaseen Ukrainaan kuuluvaksi. Hersonin alueen asukkaista 61,4 % oli kaupunkien tai kaupunkityyppisisten taajamien väkeä. Väestö on koostunut pääasiassa ukrainalaisista (82,0 %) ja venäläisistä (14,1 %), mutta siellä on ollut myös pieni valkovenäläisten ja Krimin tataarien vähemmistö.
Alueen suurimmat, yli 15 000 asukkaan kaupungit ovat (suluissa Ukrainan tilastokeskuksen 2021 alun väkilukuarvio) H’erson (283 649 as.), Nova Kah’ovka (45 069 as.), Kah’ovka (35 400 as.), Olešky (24 383 as.), Henitšesk (19 253 as.) ja Skadovsk (17 344 as.).
Hallinnollinen jako
Ukrainassa aluehallinnon toista tasoa edustavat piirit (raion). Ukrainan korkein neuvosto päätti heinäkuussa 2020 Hersonin alueen piirien lukumääräksi viisi. Paikallistasolla asutus keskittyi yhteensä 9 kaupunkiin (joissa on yhteensä kolme kaupunkipiiriä), 31 kaupunkimaiseen taajamaan ja 656 kylään.
Hersonin alueen piirien perustiedot löytyvät oheisesta taulukosta:
International Evangelical Church in Finland
International Evangelical Church in Finland (IEC, "Kansainvälinen evankelinen kirkko Suomessa") on Suomessa toimiva kansainvälinen ja tunnustustenvälinen ekumeeninen kirkko. Se toimii läheisessä yhteistyössä Suomen evankelis-luterilaisen kirkon ja Evangelical Lutheran Church in American kanssa. Kirkko aloitti toimintansa vuonna 1975 ja on rekisteröity yhdistykseksi 1984. Jäseniä on n. 450 (2007).
International Evangelical Church on Suomen ekumeenisen neuvoston jäsenkirkko. IEC on siis itsenäinen kirkko, vaikka oikeudellisesti se on rekisteröity yhdistys.
IEC:lla on useita kokoontuvia seurakuntia pääkaupunkiseudulla. Seurakunnalla on kolme pastoria ja diakoniatyöntekijä. IEC:lla on laajaa sosiaalista työtä ja se auttaa maahanmuuttajia integroitumaan yhteiskuntaan. IEC tekee myös lähetystyötä muiden uskontojen edustajien parissa.
ICE on Suomen Evankelisen Allianssin yhteisöjäsen.
Jess Ørnsbo
Jess Ørnsbo (1932 Kööpenhamina, Tanska – 2019 ) oli tanskalainen kirjailija, koulutukseltaan slaavilaisten kielten maisteri. Hänen esikoisteoksensa on 1960 ilmestynyt runokokoelma Digte. Hän kirjoitti sen jälkeen poliittiseen modernismiin sijoittuvia kokoelmia. Hän kirjoitti myös näytelmiä.
Ørnsbo oli 1986 ehdolla Pohjoismaiden neuvoston kirjallisuuspalkinnon saajaksi teoksellaan Hjertets søle.
Ørnsbon puoliso oli kirjailija Dorrit Willumsen ja heidän poikansa runoilija Tore Ørnsbo.
Alkolukko
Jos kuljettajan uloshengitysilman alkoholipitoisuus ylittää 0,5 promillea tai 0,22 milligrammaa alkoholia litrassa uloshengitysilmaa, ajoneuvon käynnistäminen/liikkuminen estyy.
Alkolukkolain mukaisessa käytössä alkolukko on säädettävä siten, että se vaatii ajoneuvon käynnistämisen yhteydessä puhallusta ja estää ajoneuvon käynnistymisen ilman puhallusta sekä puhallettaessa, jos kuljettajan uloshengitysilman alkoholipitoisuus on vähintään 0,10 milligrammaa alkoholia litrassa uloshengitysilmaa (koulu- ja päivähoitokyyti, valvottu ajo-oikeus ja terveysperusteinen alkolukko).
Alkolukkolaissa säädetään alkolukon hyväksymisestä, markkinoille saattamisesta ja käytöstä tieliikenteessä alkolukolla valvotussa ajo-oikeudessa, terveysperustein alkolukkoehdolla myönnettävässä ajo-oikeudessa sekä koulu- ja päivähoitokuljetuksissa.
Alkolukon määräämisestä ajo-oikeuden ehtona säädetään ajokorttilaissa 386/2011.
Alkolukolla valvottu ajo-oikeus
Jos henkilö on epäiltynä rattijuopumuksesta tai törkeästä rattijuopumuksesta (alkoholin perusteella), hän voi pyytää alkolukolla valvottua ajo-oikeutta. Valvottua ajo-oikeutta ei voi saada, jos henkilö on jo muusta syystä ajokiellossa tai hänen vakinainen asuinpaikkansa ei ole Suomessa.
Pyyntö alkolukolla valvotun ajo-oikeuden saamiseksi tulee esittää poliisille.
Hakiessa alkolukolla valvottua ajo-oikeutta tulee toimittaa poliisille todistus lääkäriltä tai muulta terveydenhuollon ammattihenkilöltä käynnistä, jossa on keskusteltu päihteiden käytöstä, niiden terveysvaikutuksista ja hoitomahdollisuuksista.
Alkolukolla valvotun ajo-oikeuden aikana saa kuljettaa vain sellaista ajoneuvoa, jossa on hyväksytty alkolukko. Alkolukko voidaan asentaa henkilöautoon, linja-autoon, pakettiautoon, kuorma-autoon ja traktoriin. Alkolukko voidaan asentaa myös useisiin eri ajoneuvoihin.
Alkolukko voidaan hankkia vuokraamalla tai ostamalla se omaksi. Vain osa markkinoilla olevista alkolukoista on hyväksytty valvottuun ajo-oikeuteen vuonna 2020. Kun malli on hyväksytty valvotussa ajo-oikeudessa käytettäväksi ja se on kalibroitu ja asennettu asianmukaisesti, sitä voidaan käyttää valvotun ajo-oikeuden suorittamiseen. Ajoneuvo on muutoskatsastettava alkolukon asentamisen ja poistamisen jälkeen.
Valvottavan on huolehdittava määräajoin tapahtuvasta alkolukon huoltamisesta (kalibroinnista).
Alkolukolla varustetun ajoneuvon käyttö koulu- ja päivähoitokuljetuksissa
Jos kuljetuksen järjestää kunta, kuntayhtymä, koulu tai laitos tilausliikenteenä ja kuljetukseen saadaan kunnan tai valtion tukea, alkolukolla varustettua ajoneuvoa on käytettävä:
Kuljetuksista vastaava liikenteenharjoittaja on vastuussa alkolukon asennuksesta ja alkolukon pitämisestä toimintakuntoisena.
Ajoneuvon varustaminen alkolukolla
Ajoneuvo on varustettava:
Paper Mario: Color Splash
Paper Mario: Color Splash on Intelligent Systemsin kehittämä ja Nintendon julkaisema toimintaseikkailu-roolipeli. Se on Paper Mario-pelisarjan viides osa ja se julkaistiin Wii U:lle lokakuussa 2016. Pelin tarina seuraa päähahmon Marion ja Hueyn tehtävää kerätä kuusi Big Paint Staria sekä pelastaa Prisma Island ja Prinsessa Peach Bowserin kynsistä.
Alkolukko
Ajoneuvon varustaminen alkolukolla
1) standardin SFS-EN 50436-1 mukaisella alkolukolla tai Euroopan talousalueeseen kuuluvassa valtiossa säädetyt mainittua standardia vastaavan tason kansalliset vaatimukset täyttävällä alkolukolla, jos sitä käyttää henkilö, jolle on määrätty alkolukolla valvottu ajo-oikeus;
2) standardin SFS-EN 50436-1 tai SFS-EN 50436-2 mukaisella alkolukolla tai Euroopan talousalueeseen kuuluvassa valtiossa säädetyt mainittua standardia vastaavan tason kansalliset vaatimukset täyttävällä alkolukolla, jos sitä käyttää henkilö, jolle on määrätty alkolukko ajokorttilain 12 §:n 2 momentissa tarkoitetulla ehdolla, taikka ajoneuvoa käytetään tämän lain 10 §:ssä säädetyssä tarkoituksessa.
Paper Mario: Color Splash
Idea pelin värimaaliteemaan tuli Atsushi Isanolta, Intelligent Systemsin johtajalta. Peli kehitettiin hyödyntämään Wii U:n laiteominaisuuksia kuten GamePadiä. Pelin kehittäjätiimi toteutti korttipainotteisen taistelumekaniikan hyödyntääkseen GamePadin kosketusnäyttöä korttien lajitteluun, maalaamiseen ja pyyhkäisyyn. Taiteilijat puolestaan pyrkivät keskittymään hyvin tarkasti tekemään pelin paperitekstuureista mahdollisimman aidonnäköisiä.
Alkolukko
Alkolukon asentaminen, käyttäminen ajossa, huolto ja kalibrointi
Ajoneuvon liikenneturvallisuuden ja alkolukon toiminnan varmistamiseksi alkolukon asentamisessa, käyttämisessä ajossa, huollossa ja kalibroinnissa on toimittava huolellisesti ja noudatettava asianmukaisia menettelyjä.
Paper Mario: Color Splash
Paper Mario: Color Splash sai julkistuksen yhteydessä hyvin ristiriitaisen vastaanoton jo entuudestaan Sticker Starissa esitetyn lajiformaatin jatkamisesta. Julkaisun jälkeen peli sai kuitenkin lopulta positiivisen vastaanoton pelikriitikoilta, Metacriticin kokoamien 74 arvostelun keskiarvon ollessa 76/100. Kriitikot kehuivat pelin grafiikoita, ääniraitaa sekä paranneltua dialogia, mutta kritisoivat taistelujärjestelmää ja hahmovalikoimaa. Pelin jatko-osa Paper Mario: The Origami King julkaistiin vuonna 2020.
Alkolukko
Alkolukon asentaminen, käyttäminen ajossa, huolto ja kalibrointi
Alkolukon voi asentaa ja huoltaa vain valtuutettu toiminnanharjoittaja. Toiminnanharjoittajalla on oltava käytettävissään alkolukon valmistajan tai valtuutetun edustajan määrittelemä alkolukon asennuksessa ja huollossa tarvittava tekninen laitteisto ja ohjelmisto.
Alkolukko on asennettava ajoneuvoon ja sitä on käytettävä ajossa niin, että se on ajon aikana toimintakykyinen. Alkolukkoon ei saa asentaa eikä liittää laitteita, esineitä eikä ohjelmia, joita Liikenne- ja viestintävirasto ja valmistaja tai valtuutettu edustaja eivät ole hyväksyneet.
Alkolukko on kalibroitava Liikenne- ja viestintäviraston hyväksymässä määräajassa. Alkolukon kalibrointiväli on mallista ja merkistä riippuen 2–24 kk.
Alkolukon terveysperusteinen käyttö
Myös terveysperusteisessa käytössä alkolukko on käytettävä kalibroinnissa määräajoin.
Uusitalo
Uusitalo on suomalainen sukunimi, joka on muun muassa seuraavilla henkilöillä:
Impilahti
thumb|150px|right|Impilahden perinnevaakuna.
Gammafunktio
thumb|Gammafunktion kuvaaja pienillä positiivisilla arvoilla Gammafunktio on funktio, jolle käytetään symbolia \Gamma (iso gamma), ja joka voidaan tulkita kertoman yleistyksenä reaali- ja kompleksiluvuille. Sen arvo on Riemannin integraalilla merkittynä . Gammafunktio on määritelty kaikilla arvoilla paitsi ei-positiivisilla kokonaisluvuilla. Näissä pisteissä integraalin raja-arvo on ääretön. Kaikista kertomafunktion yleistyksistä gammafunktio on erityinen, sillä Bohrin-Mollerupin lauseen mukaan se on ainoa, joka on logaritmisesti konveksi ts. sen luonnollinen logaritmi on konveksi.
Gammafunktion arvoa ei pysty antamaan suljetussa muodossa mielivaltaisessa pisteessä.
Gammafunktioon saavutaan, kun toistuvasti derivoidaan integraaliyhtälöä. I \,\! on vain parametrin a funktio, kuten voimme odottaa. Siispä: josta Toistetaan: Toistetaan:
Sijoitetaan a = 1 \,\! ja saamme josta määrittelemme gammafunktion n!:n yleistykseksi kompleksiluvuille. Luonnollisille luvuille:
Impilahti
Elinkeinot
Kunnan pääelinkeinoja olivat maa- ja metsätalous, mutta Impilahti oli myös vilkas teollisuuspitäjä. Pitkärannassa oli saha ja selluloosatehdas, ja kunnassa oli myös puuhiomo, tiilitehdas, meijeri, myllyjä, sahoja ja voimalaitoksia. Pitkärannassa myös louhittiin ja jalostettiin kuparimalmia ja jonkin verran rautaa, hopeaa ja tinaa. 1800-luvulla Pitkärannassa oli suuri pullotehdas.
Historiaa
Impilahden pitäjän aluetta ei vielä 1600-luvun alkupuolella merkitty maakirjoihin pitäjänä, vaan alue kuului Suistamon pogostaan. Suistamon mukana alue kuului vuodet 1651–1669 Salmin kreivikuntaan.
Pitäjä kuului Käkisalmen lääniin, josta vuonna 1721 tuli osa Vanhaa Suomea. Vuonna 1812  Vanha Suomi liitettiin Viipurin lääninä Suomeen. Vuoden 1868  alusta lähtien pitäjänkokousten sijaan alettiin Impilahdella pitää kuntakokouksia.
Ensimmäinen kansakoulu kuntaan perustettiin vuonna 1870 ja ensimmäinen höyrykoneen pyörittämä höyrysaha 1873. Vuonna 1932 valmistui Läskelä–Pitkäranta-rautatie. Sen varrella, kolmen kilometrin päässä Impilahden kirkolta sijaitsi laiturivaihde, joka nimettiin Impilahden mukaan.
Impilahden länsiosissa puhuttiin perinteisesti suomen kaakkoismurteita, kunnan itäosa kuului puolestaan karjalankieliseen alueeseen. Impilahdessa käytetty karjala oli itäisestä naapuripitäjästä Salmesta poiketen varsinaiskarjalaan kuuluvaa eteläkarjalaa.
Seurakunnat
Vuonna 1589  Impilahti mainitaan Sortavalan ortodoksisen emäseurakunnan kappelikuntana. Impilahden luterilainen seurakunta perustettiin 1638  käännyttämään Stolbovan rauhassa 1617 Ruotsin hallintaan siirtyneen Käkisalmen läänin ortodoksisia asukkaita. Aluksi jumalanpalvelukset pidettiin talollisten pirteissä tai käytiin Pälkjärven kirkossa, sillä seurakunnan oma kirkko valmistui vasta 1670-luvulla. Laajimmillaan Impilahden luterilaisen seurakunnan alueeseen kuuluivat Impilahden lisäksi Suistamon, Suojärven, Korpiselän ja Salmin pitäjät. Tosin alueella oli vain vähän luterilaisia asukkaita.
Impilahden luterilaiseen seurakuntaan kuului Pitkärannan rukoushuonekunta. Ortodoksisia seurakuntia Impilahdella oli kaksi Kitelä ja Pitkäranta. Kaikkien seurakuntien kirkot ovat tuhoutuneet sodissa tai niiden jälkeisenä aikana.
Impilahden kunnan kylät
Haukkaselkä, Hippola, Hunttila, Huunukka, Hättilä, Janaslahti, Kerisyrjä, Kirkonkylä, Kitelä, Koirinoja, Koivuselkä, Kokkoselkä, Kytösyrjä, Leppäsilta, Metsäkylä, Mursula, Mäkisalo, Nietjärvi, Pitkäranta, Purovaara, Ruokojärvi, Räkäli, Sumeria, Syskyjärvi, Syskyä, Uomaa ja Välimäki.
Lukuvuonna 1937–1938 kunta oli jaettu 20 koulupiiriin.
Sota-aika
Impilahden Koirinojan seutu tunnetaan talvisodan ankarista mottitaisteluista. Alueella on runsaasti venäläisten sotamuistomerkkejä, ja 2000-luvun alussa siellä paljastettiin sodan muistoksi monumentti Murheen risti.
Nykytilanne
Entinen Impilahden kunnan alue kuuluu nykyisin pääasiassa Karjalan tasavallan Pitkärannan piiriin, jossa se on jaettu Impilahden maalaiskunnan ja Pitkärannan kaupunkikunnan kesken.
Kirkonkylän eteläpuolella ollut kookas Itä-Karjalan Kansanopisto on tuhoutunut raunioiksi. Sotien jälkeen toiminta siirrettiin Punkaharjulle. Useimmat Impilahden kylistä ovat jääneet tyhjiksi, eikä useimmissa ole edes rakennuksia.
Exogenic Records
thumb|150px|Exogenic Recordsin logo
Exogenic Records on yksi ensimmäisistä elektroniseen musiikkiin keskittyneistä levy-yhtiöistä ja musiikkikustantajista Suomessa. Exogenic osakeyhtiön perusti Jacob Ehrnrooth vuonna 1996. Yhtiö julkaisi ennen vuosituhannen vaihdetta suomalaisten goa trance -artistien tuotantoa (ks. Suomisaundi) ja laajensi myöhemmin genrevalikoimaansa käsittämään myös muita elektronisen musiikin osa-alueita, kuten breakbeatia, drum'n'bassia, diskoa ja downtempoa sekä myös suomenkielistä rockia. Vuodesta 2006 lähtien yhtiö on ollut osa Exogenic Music Groupia, johon kuuluvat myös Exogenic Breaks Records, XO Records ja Terra Recordings.
Yhtiön julkaisemia artisteja ovat muun muassa Accu, All Human Substitutes, Brothomstates, Crumbland, Eraser vs Yöjalka, Fat Beat Sound System, Gad, Haltya, Headphonics, Highpersonic Whomen, Isoveli (yhtye), Kiwa, Koe, Koneveljet, Lau, Mac Mavis, Maija Moisio, Paleface, PJVM, Reuna, Squaremeat, Texas Faggott, Tundramatiks ja Velours Perfect.
XO Records
XO Records on suomalainen hip hopiin suuntautunut ja Exogenic-ryhmään kuuluva levy-yhtiö, jonka Jacob Ehrnrooth perusti vuonna 2008.
Mantia
upright|thumb|Arkkipiispa [[Johan Maksimovitš pukeutuneena episkopaaliseen mantiaan.]] Mantia (ven. мантия, kreik. μανδύας) on ortodoksinen jumalanpalvelusvaate, jota käyttävät sekä munkit että piispat.
Mantia on pitkä, hihaton päällysviitta. Munkin musta mantia on yksinkertaisempi kuin piispan violetin värinen mantia. Mantia symboloi eräällä tavalla enkelin siipiä.
Arkkimandriitan mantia on musta ja siinä on neljä ns. laintaulua. Piispan mantiassa on lisäksi valko-puna-valkoisia poikkiraitoja eli lähteitä; ne kuvaavat sitä, että saarnan on virrattava piispan suusta kuin lähteiden; samoin piispan mantiaan kuuluu kulkusia, jotka kuvaavat saarnaajan virkaa.
Toistaiseksi lepäämään jääneen autokefaliahankkeen seurauksena suomalaiset ortodoksipiispat käyttävät alkuperäisen violetinvärisen mantian lisäksi myös muita värejä, isä arkkipiispa Leo taivaansinistä ja entinen Oulun hiippakunnan piispa isä metropoliitta Panteleimon tummanpunaista.
Moskovan patriarkka käyttää tummanvihreää mantiaa.
Vapaan Syyrian armeija
Vapaan Syyrian armeija  (, lyh. FSA) on eräs Syyrian kapinallisryhmien katto-organisaatio. Sen perustivat armeijasta karanneet upseerit elokuussa 2011.
FSA oli syntymästään asti riitainen ja hajanainen organisaatio. Sen merkitys Syyrian sisällissodassa väheni, kun islamistit perustivat omia järjestöjään.
Perustaminen
Ryhmän perusti seitsemän maan puolustusvoimista loikannutta upseeria, jotka liittoutuivat vastarintaliikkeen kanssa taistelemaan Bašar al-Assadin hallintoa vastaan. Ryhmän muodostuminen ilmoitettiin 29 heinäkuuta 2011 internetvideona jossa univormuiset loikkarit kutsuivat muita sotilaita loikkaamaan ja liittymään heihin. 17. tammikuuta 2012 sen muonavahvuudeksi ilmoitettiin 40 000 miestä, kukin yhtenäisen johdon alaisuudessa. .
Luonne
FSA koostui alusta asti monista paikallisista yksiköistä. Sisällissodan alkuvuosina moni kapinallisryhmä sanoi toimivansa FSA:n lipun alla, vaikka ei ollut järjestön johdon komennossa. FSA:n merkitys pieneni melko nopeasti. Syynä tähän oli islamististen taistelijaryhmien nousu.
Ulkomaalainen tuki ja rahoitus
Ryhmän komentaja on vaatinut ulkovaltojen ilmaiskuja Syyrian strategisiin kohteisiin. . Vapaan Syyrian armeija kärsi vuonna 2012 vakavasta asepulasta. Vapaan Syyrian armeijaa rahoittaa etupäässä Saudi-Arabia, Qatar ja Yhdistyneet Arabiemiraatit. Maita yhdistää Syyrian virallisen hallinnon vastustus. Yhdysvallat ilmoitti huhtikuussa 2012 myös liittyvän kapinallisryhmää suoraan varustavien ja rahoittavien valtioiden joukkoon. . Kesäkuussa 2013 Yhdysvallat ilmoitti antavansa suoraa sotilaallista apua kapinallisarmeijalle, koska Syyrian hallitus käyttää kemiallisia aseita.
Vihollisen sydänten syönti
Internetiin levitettiin maaliskuussa vuonna 2013 video, jossa Homsissa taistelevan Vapaan Syyrian armeijan osan Farouqin prikaatin Abu Sakkarina tunnettu perustaja kaivaa kuolleelta hallituksen sotilaalta sydämen ja keuhkoa ja syö keuhkosta palan. Abu Sakkar, jonka syntymänimi on Khalid al-Hamad, ei pahoitellut jälkikäteen tekoaan, jonka sanoi olevan kosto hallitusta tukevien sabiha-joukkojen harrastamista kidutuksista. Sakkar kertoi Time-lahdelle, että sotilaan kännykästä löytyi alaston nainen ja lapsi, joita nöyryytetään pistelemällä kepein. Erään Sakkarin taistelijan mukaan hallituksen joukot olisivat raiskanneet ja tappaneet Sakkarin sukulaisnaisen.
Alueellinen eteneminen
FSA ja sen liittolaiset etenivät vuonna 2014 Etelä-Syyriassa. 2014 FSA sai vastaansa äärisunnalaisena pidetyn Isis:in, joka pyrki luomaan kalifaatin Syyriaan ja Irakiin.
Helmikuussa 2015 Vapaan Syyrian armeija onnistui häätämään islamistiryhmittymät pohjoisen suurkaupunki Alepposta ja otti sen pääosin hallintaansa. Vastaavasti uutisoitiin ryhmittymän onnistuneen liittolaisineen häätämään ääri-islamistitaistelijat pois luoteisesta maakuntakeskus Idlibistä ympäristöineen, pääosin koko maakunnasta. Järjestö oli myös kertonut pyrkivänsä noudattamaan Geneven sopimuksia sotilaallisessa toiminnassaan ja perehdyttävänsä uudet taistelijansa näihin sodan sääntöihin. Järjestöä pidetäänkin suhteellisen maltillisena sotilaallisena ryhmänä.
Viilakalat
Viilakalat (Monacanthidae) on jäykkäleukakalojen lahkoon kuuluva kalaheimo, jota tavataan Atlantilla, Tyynellämerellä ja Intian valtamerellä. Siihen kuuluu noin 105 lajia, jotka jaetaan 27 sukuun. Viilakalat luokitellaan joskus säppikalojen heimoon (Balistidae). Säppikalojen etumaisessa selkäevässä on kolme ruotoa, kun taas viilakaloilla niitä on tavallisesti kaksi. Viilakalojen ensimmäinen ruoto on pitkä ja yleensä piikikäs, kun taas toinen ruoto on paljon ensimmäistä pienempi ja voi puuttua kokonaan. Lisäksi viilakalat eroavat säppikaloista siitä, että niiden eväruodot eivät ole haarautuneet kärjistä. Kaikilta viilakaloilta puuttuvat vatsaevät ja niiden ruumis on karkeiden suomujen peitossa. Heimo onkin saanut nimensä lajien litteästä muodosta ja karheasta ihosta.
Viilakalat ovat trooppisissa vesissä eläviä rantakaloja, jotka elävät usein runsaan leväkasvillisuuden seassa. Useimmat lajit syövät pieniä selkärangattomia, mutta jotkut ovat erikoistuneet korallinsyömiseen, toiset taas eläinplanktoniin. Heimon suurikokoisin laji viuhkaviilakala (Aluterus scriptus) voi kasvaa yli metrin mittaiseksi, mutta useimmat lajit ovat pieniä, alle 30-senttisiä.
Joitakin viilakalalajeja pidetään merivesiakvaarioissa, mutta riutta-akvaariossa on vaara, että viilakala syö korallia tai selkärangattomia. Niitä käytetään pitämään lasiruusuja kurissa.
Ellinikó (Attika)
Ellinikó (myös Hellinikon, Hellenikon) on Kreikan kaupunki sekä samanniminen Ellinikó-Argyroúpolin kunnan kunnallisyksikkö (Δημοτική Ενότητα Ελληνικού, Dimotikí Enótita Ellinikoú) ja entinen itsenäinen kunta. Se sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 17 259 (vuonna 2011).
thumb|left|240px|Ellinikó ja [[Ellinikon kansainvälinen lentoasema|Ellinikón lentoasema ilmasta vuonna 1998.]] Ellinikó, suomeksi ”Kreikkalainen”, sijaitsee Saroninlahden rannalla noin 10 kilometriä Ateenan keskustasta etelään ja se on käytännössä Ateenan esikaupunkialuetta. Ellinikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ellinikó-Argyroúpolin kunnaksi yhdessä Argyroúpolin kanssa, jolloin se muuttui uuden kunnan kunnallisyksiköksi.
Ellinikóssa sijaitsi Ateenan entinen lentokenttä Ellinikón kansainvälinen lentoasema, joka suljettiin vuonna 2001, kun uusi Ateenan kansainvälinen lentoasema valmistui. Kentän alueella sijaitsee nykyisin muun muassa Ateenan vuoden 2004 olympialaisia varten rakennettu Ellinikón olympiakeskus (Elliniko Olympic Complex tai Helliniko Olympic Complex).
Ellinikóssa sijaitsee Ellinikón metroasema.
Ilkka Uusitalo
Ilkka Uusitalo (s. 26. tammikuuta 1949, Kälviä) on eläkkeellä oleva suomalainen EU-diplomaatti, joka toimi 2009–2013 Euroopan komission ulkosuhdehallinnossa osastonjohtajana vastuualueenaan muun muassa Jordania, Libanon, Syyria, Egypti ja Palestiina. Vuodesta 2013 hän on toiminut Crisis Management Initiativen vanhempana asiantuntijana. . Aikaisemmin hän on johtanut komission edustustoa Bagdadissa, Irakissa, Sri Lankassa ja Pakistanissa. Hänen tehtäviinsä kuului Irakissa muun muassa EU:n 200:n miljoonan euron apupaketin koordinointi. Koulutukseltaan Uusitalo on valtiotieteen kandidaatti.
Noel Kelehan
Noel Kelehan (26. joulukuuta 1935 – 6. helmikuuta 2012 Dublin, Irlanti) oli irlantilainen muusikko, Irlannin yleisradionyhtiön RTÉ:n konserttiorkesterin entinen kapellimestari ja RTÉ:n musiikkijohtaja. Hän jäi eläkkeelle kapellimestarin tehtävästä 1998.
Serbia Eurovision laulukilpailussa
Serbia voitti Eurovision laulukilpailun heti ensimmäisellä osallistumiskerrallaan itsenäisenä valtiona Helsingin kisoissa 2007. Tätä ennen Serbia on ollut mukana kisoissa osana entistä Jugoslaviaa ja Serbian ja Montenegron valtioliittoa. Serbia esitti voittokappaleensa serbiaksi, mikä tarkoittaa sitä, että kyseessä oli ensimmäinen voittajamaan kokonaan omalla kielellä esittämä kappale sitten vuoden 1998. Serbia luotti omaan kieleensä aina vuoteen 2015 asti. Myös vuoden 2018 viisu oli serbiaa. Molitva esitettiin myös vuoden 2008 Euroviisujen finaalin alussa. Tuona vuonna Serbia oli myös kilpailun järjestäjämaana ja edellisvuoden voittajana suoraan finaalissa.
Noel Kelehan
Elämäkerta
Kelehan oli paitsi pätevä jazzpianisti, myös tunnettu Irlannin eurovisiokilpailukappaleiden kapellimestari vuosina 1966–1998. Hän johti voittokappaleen viisi kertaa, 1980, 1987, 1992, 1993 ja 1996. Kaikkiaan Kelehan johti 29 Eurovision kilpailukappaletta, joista 24 oli Irlannin. Sattumalta kävi niin, että Kelehanin jäätyä eläkkeelle orkesterin käyttö lopetettiin kilpailussa vuonna 1999.
Serbia Eurovision laulukilpailussa
Kaksivaiheinen loppukilpailu
Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Semifinaalista pääsee jatkoon 10 maata.
Noel Kelehan
Elämäkerta
Kelehan kuoli pitkään sairastettuaan.
Isotakiainen
thumb|240px|Isotakiaisen mykeröitä. thumb|240px|Isotakiaisen mykeröitä hedelmävaiheessa. Isotakiainen (Arctium lappa) on suurikokoinen takiaisten suvun mykerökukkaiskasvi, joka kasvaa alkuperäisenä Euroopassa. Laji on syömäkelpoinen ihmiselle, ja sitä käytetään mustajuuren tapaan ruokakasvina erityisesti Japanissa.
Serbia Eurovision laulukilpailussa
Kaksi semifinaalia
Vuonna 2008 otettiin käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot taistelevat finaalipaikasta kaksiosaisessa semifinaalissa, josta finaaliin pääsee 20 maata.
Isotakiainen
Ulkonäkö ja koko
Isotakiainen kasvaa 90–200 senttimetriä korkeaksi. Laji muistuttaa paljon seittitakiaista (Arctium tomentosum) ja molemmilla takiaisilla mykeröstö on rakenteeltaan huiskilomainen. Isotakiaisen kukkamykeröjen kehdot ovat lähes tai kokonaan karvattomia, väriltään kellanvihreät ja niiden kehtosuomut koukkukärkisiä. Kehto on kooltaan 2–2,5 x 3,5–4 cm. Isotakiaisen kukat ovat väriltään punaisia torvikukkia. Hedelmät ovat 6–7 millimetrin mittaisia pähkylöitä. Isotakiainen risteytyy helposti seittitakiaisen kanssa.
Isotakiainen Suomessa
Suomessa isotakiainen on harvinainen, vain etelässä kasvava laji. Se on muinaistulokas tai toisinaan uustulokas, jota tavataan vanhojen asuinseutujen pihoilla ja tienvarsilla.
Serbia Eurovision laulukilpailussa
Serbian antamat pisteet
Ainoastaan finaalissa annetut pisteet näkyvät taulukossa. Vuosina 2009, 2013 ja 2017 Serbia ei selviytynyt finaaliin, mutta sai äänestää. Serbia ei osallistunut vuoden 2014 kilpailuun.
Serbian saamat pisteet
Ainoastaan finaalissa annetut pisteet näkyvät taulukossa. Vuosina 2009, 2013 ja 2017 Serbia ei selviytynyt finaaliin. Vuonna 2014 Serbia ei osallistunut kilpailuun. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.
Isotakiainen
Vihannestakiainen eli gobou
Isotakiaisen viljelymuunnos vihannestakiainen eli gobou (Arctium lappa var. edule) on takiaisesta jalostettu vihannes ja juures. Kiinassa se on tunnettu jo kauan ja Japanissa sitä on viljelty 900-luvulta saakka. Sitä on käytetty myös lääkekasvina. Vihannestakiainen sisältää paljon kuitua, mineraaleja ja B-vitamiineja. Juuret ovat pitkiä ja kapeita. Ulkomuodoltaan ja käytöltään se muistuttaa mustajuurta.
Ibero-Maurusian kulttuuri
pienoiskuva|Ibero-Maurusian ja Capsan kulttuurien levinneisyysalue. Iberomaurusian kulttuuri eli Iberomauretanian eli Oranian kulttuuri oli myöhäispaleoliittisen kauden metsästäjä-keräilijöiden kulttuuri Pohjois-Afrikan länsiosassa noin 16 000–10 000 vuotta sitten. Kulttuuri vaikutti enimmäkseen nykyisen Marokon ja Tunisian rannikkotasankoalueilla ja ulottui Rooman aikaisen Kyrenaikan alueelle saakka. He tulivat aumaan näille alueille aikana, jolloin alueen ilmasto muuttui aiempaa kosteammaksi. Iberomaurusialaiset, kuten kaikkialla Afrikassa tuohon aikaan, valmistivat pieniä kivisiä työkaluja sekä koriste-esineitä luusta ja simpukan kuoresta. Sekä työkalujen että koriste-esineiden muoto ja valmistustapa oli hyvin paikallinen, sillä tuolloin ihmiset elivät pienissä paikallisryhmissä. Ibero-maurusian kulttuurin alueelta on löydetty kalmistoja, joita on käytetty pitkään. Tämä on merkki melko pysyvästä asutuksesta.
Formula 3 Euroseries -kausi 2010
Formula 3 Euroseries -kausi 2010 oli Formula 3 Eurosarjan kahdeksas kausi. Kausi alkoi Ranskan Paul Ricardin radalla ja päättyi Saksan Hockenheimringillä. Sarjan mestaruuden vei italialainen Edoardo Mortara, toiseksi sijoittui saksalainen Marco Wittmann ja kolmanneksi suomen Valtteri Bottas.
Tallit ja kuljettajat
- Kursivoitu, tarkoittaa vierailevaa kuljettajaa, joka ei ollut oikeutettu saamaan pisteitä. R  = Sarjan tulokas kaudella 2010
Évosmos
Évosmos on Kreikan kaupunki sekä samanniminen Kordelió-Évosmoksen kunnan kunnallisyksikkö (Δημοτική Ενότητα Ευόσμου, Dimotikí Enótita Evósmou) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 74 686 (vuonna 2011). Évosmos on Kordelió-Évosmoksen kunnan kuntakeskus.
pienoiskuva|vasen|upright=0.95|Évosmoksen keskusaukio. Évosmos sijaitsee noin viisi kilometriä Thessalonikin keskustasta luoteeseen ja se on käytännössä Thessalonikin esikaupunki. Évosmos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kordelió-Évosmoksen kunnaksi yhdessä Elefthério-Kordelión kanssa.
Suomen kansan vanhat runot
Suomen Kansan Vanhat Runot eli SKVR on 34-osainen teos, jossa on julkaistu suurin osa talteen kirjoitetusta alkuperäisestä kalevalaisesta kansanrunoudesta, noin 100 000 erillistä runotekstiä. SKVR:n 33 alkuperäistä kirjaa julkaistiin vuosina 1908–1948. Täydennysosa, johon oli liitetty muun muassa Christfried Gananderin ja Elias Lönnrotin muistiinpanoista löytyneitä runoja, liitettiin mukaan vuonna 1997. Täydennysosaan on liitetty myös seksuaalisia asioita käsitteleviä runoja, kuten loitsuja kumppanin saamiseksi tai kyvyn parantamiseksi, joita ei ehkä ole haluttu aiemmin julkaista. Valtaosa SKVR:n runoista on Suomalaisen Kirjallisuuden Seuran arkistosta, mutta paljon on muualtakin, jopa ulkomaisista arkistoista.
SKVR ei käsitä kaikkea suomalaista tallennettua suullista kansanperinnettä, vaan ainoastaan valtaosan kalevalaisesta runoudesta. On säilynyt runsaasti myös suorasanaisia kertomuksia, ja muita sääntöjä kuin kalevalamittaa noudattavia lauluja ja runoja. Kalevalamittainen tai kalevalamittaa lähellä olevaan mittaan tehty virolainen kansanrunous ei myöskään ole mukana.
SKVR:n runot on jaettu maantieteellisten runoalueiden mukaan, ja alueiden sisällä ne on jaoteltu aihepiirien mukaan. Aihepiirit on jaettu neljään pääryhmään: Pääryhmät on jaettu useisiin alaryhmiin.
SKVR:n kirjat ovat käytettävissä monissa yliopistonkirjastoissa. SKVR:n aineisto on myös muutettu digitaaliseen muotoon ja luettavissa internetissä.
Vodjanoi
thumb|250px|Vodjanoita esittävä piirros. Vodjanoi on slaavilaisen kansanperinteen miespuolinen veden henki, vetehinen. Vodjanoi voi esiintyä hyvin monenlaisissa hahmoissa. Hänen sanotaan asuvan vedenpyörteessä tai vedenalaisessa palatsissa, joka on täynnä uponneista laivoista peräisin olevia aarteita.
Vodjanoin sanotaan esiintyvän vanhan miehen hahmossa, jolla on vihertävä, lian peittämä parta. Hänen uskotaan aiheuttavan hukkumisia: hukkuneet hän vie veden alle palvelijoikseen. Kalastajilla on ollut tapana uhrata vodjanoille tupakkaa hyvän kalaonnen saadakseen. Vodjanoita voi lepytellä myös uhraamalla hänelle voita tai ensimmäisen saaliiksi saadun kalan. Vodjanoi on mylläreiden, mehiläistenkasvattajien ja kalastajien suojelushenki.
Katso myös
Vetehinen (taruolento)
Vesuviuksen salaisuudet
thumb|right|200px|Kirjan ensimmäisen painoksen kansi. Vesuviuksen salaisuudet (engl. Secrets of Vesuvius) on Caroline Lawrencen vuonna 2001 ilmestynyt romaani ja Roomalaismysteerit-kirjasarjan toinen osa. Vesuviuksen salaisuudet on jatkoa Ostian koirat-kirjalle. Kirjan keskeisimmät tapahtumapaikat ovat Stabiae, Pompeji ja Ostia.
Juoni
Flavia Gemina ja hänen ystävänsä Jonatan, Nubia ja Lupus pelastavat merestä Plinius-nimisen amiraalin, joka lupaa johdattaa lapset arvokkaan aarteen jäljille. He matkaavat Flavian sedän Gaiuksen maatilalle Stabiaen ja Pompejin väliin. Mukaan lähtevät myös Flavian kreikkalainen opettaja Ariston, Jonatanin isä Mordokai sekä Miriam, Jonatanin isosisko. Seurue huomaa kauhuissaan, että Vesuvius on purkautumaisillaan, ja suunnittelevat pakomatkaa. Osa asukkaista kuitenkin asuu tulivuoren vieressä, ja seurue joutuu hajaantumaan ja keräämään asukkaita sotalaivoihin. Osa asukkaista kuitenkin pelastetaan liian myöhään, kuten amiraali Plinius, Rectina ja hänen tyttärensä Clio. Flavia ja hänen ystävänsä ja sukulaisensa pääsevät turvaan juuri ennen Vesuviuksen purkautumista.
Mario Kart Live: Home Circuit
Mario Kart Live: Home Circuit on Velan Studiosin kehittämä ja Nintendon julkaisema lisättyyn todellisuuteen pohjautuva ajopeli. Se on Mario Kart -pelisarjan viidestoista osa ja se esiteltiin Super Mario -pelisarjan 35-vuotisjuhlapäivänä. Peli julkaistiin Nintendo Switchille maailmanlaajuisesti 16. lokakuuta 2020 ja siinä pelaaja ohjaa radio-ohjattavia kilpa-autoja ympäri taloa sekä striimaa videota autojen kameroista videopeliin.
Mario Kart Live: Home Circuit sai pääosin positiivisen vastaanoton pelikriitikoilta, Metacriticin kokoamien 47 arvostelun keskiarvon ollessa 75/100. Peli oli myös kaupallinen menestys, sillä se muun muassa Japanissa peliä myytiin julkaisuviikon aikana yhteensä 73 918 kopiota joka teki siitä Japanin viikon myydyimmän pelin. Se oli myös ehdolla The Game Awards 2020:ssä kategoriassa "Paras perhepeli".
Perunalimppu
Perunalimppu on tavallisesti hapanimelä eli happamaksi ja makeaksi maustettu leipä, jonka yhtenä ainesosana on soseutetut jauhoiset perunat. Hiivalla kohotettavassa limpussa käytetään nesteenä vettä ja esimerkiksi kermaviiliä tai niiden sijasta piimää. Vehnä- tai hiivaleipäjauhojen eli tummien vehnäjauhojen lisäksi leivän raaka-aineena käytetään ruisjauhoja tai ruissihtijauhoja ja joskus myös ohrajauhoja. Maltaiden ja siirapin lisäksi sekaan voidaan laittaa myös hapanleipäpaloja. Paistamisen loppuvaiheessa perunalimput voi halutessaan voidella veden ja siirapin seoksella. Limput säilyvät sellaisenaan useita päiviä, mutta ne voidaan myös pakastaa.
Alain Bono
Mack Mboune Alain Elvis Bono, pelaajanimeltään Alain Bono (s. 19. joulukuuta 1983 Douala, Kamerun) on kamerunilainen jalkapalloilija, pelipaikaltaan keskikenttäpelaaja. Hän on pelannut urallaan useissa Euroopan maissa.
Negatiivinen binomijakauma
Negatiivinen binomijakauma on dikotomisen toistokokeen mielivaltaisen monennetta onnistumista edeltävien yritysten jakauma.
Negatiivinen binomijakauma on diskreetti ja sen arvojoukko on luonnollisten lukujen joukko. Jos satunnaismuuttuja X on negatiivisbinomijakautunut, merkitään Jakauman parametri on onnistumisen todennäköisyys, ja parametri  on odotettu onnistumiskerta. Pistetodennäköisyysfunktio on Odotusarvo ja varianssi ovat ja
Jos ja  sekä X_1 ja X_2 ovat riippumattomia, niin.
Aigle
Aigle voi tarkoittaa seuraavia:
Negatiivinen binomijakauma
Negatiivisen binomijakauman yhteys geometriseen jakaumaan on
Aigle
Aigle on useamman naispuolisen hahmon nimi kreikkalaisessa mytologiassa:
Negatiivinen binomijakauma
Jakauman nimi tulee pistetodennäköisyysfunktion samankaltaisuudesta binomijakaumaan, ja siitä että pistetodennäköisyysfunktion voi ilmaista negatiivisen binomikertoimen avulla
Kea
Kea (Nestor notabilis) on uudenseelanninpapukaijoihin kuuluva lintu. Se elää Uuden-Seelannin Eteläsaaren metsissä, vuoristoalueilla ja avomailla.
Koko ja ulkonäkö
Kea kasvaa noin 50 senttimetrin pituiseksi ja sukupuolesta riippuen noin kilon painoiseksi (urokset 900–1 100 grammaa, naaraat 700–900 grammaa). Höyhenpeite on oliivinvihreä, joskin siiven alapinta on helakanpunainen. Ylänokka on voimakkaasti kaareutunut, naaraalla hieman vähemmän kuin koiraalla, nokka on harmaa-mustan värinen. Nuorilla yksilöillä nokan tyvi ja silmäluomet ovat keltaiset. Keojen lento on voimakasta ja ne pystyvät lentämään hyvin myös myrskysäällä. Vankeudessa kea voi saavuttaa jopa 50 vuoden iän, luonnossa lintu elää jopa yli 30 vuoden ikään.
Ravinto
Keat ruokailevat puussa tai maassa ja syövät hedelmiä, marjoja, lehtiä, hyönteisiä ja toukkia, mutta myös haaskoja. Ne hakeutuvat mielellään ihmisasumusten lähelle ruoanjätteiden toivossa.